**МОДЕЛ УГОВОРА**

**О ЈАВНОЈ НАБАВЦИ УСЛУГЕ ХУМАНОГ ХВАТАЊА И ЗБРИЊАВАЊА ПАСА ЛУТАЛИЦА**

Закључен у Рачи, дана \_\_\_\_.\_\_\_\_. 2024. године, између:

1. Општинска управа општине Рача, улица Карађорђева број 48, матични број 07113838, ПИБ 101228415, коју заступа начелник Јована Бетулић, у даљем тексту: Наручилац.

###### Пун назив привредног субјекта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_бр\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ рачун бр.\_\_\_\_\_\_\_\_\_\_\_\_\_\_\_\_код пословне банке\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту: Извршилац.

###### Основ уговора:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број и датум Одлуке о додели уговора:\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године

Понуда изабраног понуђача бр. \_\_\_\_\_\_\_\_\_\_ од \_\_\_\_\_\_\_\_\_\_\_. године.

Уговорне стране констатују:

* да је Наручилац на основу члана 27. Закона о јавним набавкама („Службени гласник РС” број 91/2019 и 92/2023 ) и члана 85. Правилника о набавкама („Сл. гласник општине Рача“, број 5/2022), спровео поступак набавке на коју се закон не примењује, односно дана \_\_\_\_\_\_\_\_\_. године, објавио Позив за подношења понуда и Образац понуде
* да је у прописаним роковима спровео поступак набавке на коју се закон не примењује, извршио оцену, вредновање и упоређивање понуда и да је као најповољнију понуду изабрао понуду, која у потпуности одговара свим условима из Закона о јавним набавкама, Правилника о набавкама, као и техничким спецификацијама;
* да се средства за извршење предметне услуге обезбеђена из следећих извора: Срeдствa зa плaнирaну нaбaвку су прeдвиђeнa  Одлуком о буџету општине Рача за 2024 годину ("Сл.гл. општине Рача бр.4/2024), на следећим позицијама – Глава 5, Програм 1102 – Комуналне делатности, Активност 0004 – Зоохигијена, функционална класификација 560, извор финансирања 01 позиција 96/0, економска класификација 423911 – услуге по уговору.
* да је Наручилац у складу са чланом 92. Правилника о набавкама (“Службени гласник општине Рача“ број 5/2022), донео Одлуку о додели уговора, бр. \_\_\_\_\_\_\_\_\_ од \_\_\_\_\_\_\_\_\_\_ године, којом је уговор о набавци зоохогијене хватање и збрињавање паса луталица доделио Привредном субјекту \_\_\_\_\_\_\_\_\_\_\_\_\_\_\_

Уговорне стране сагласне су о следећем:

**Члан 1.**

Предмет уговора је сукцесивна набавка услуге хуманог хватања и збрињавања паса луталица на подручју општине Рача, у свему према понуди Привредног субјекта бр. \_\_\_\_\_\_\_\_\_\_\_\_\_\_\_\_ од \_\_\_\_\_.\_\_\_\_\_.2024. године, која је изабрана као најповољнија од стране Наручиоца, а која чини саставни део овог уговора.

**Члан 2.**

Вредност Уговора износи \_\_\_\_\_\_\_\_\_\_\_\_\_\_\_\_динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_динара са ПДВ-ом.

**Члан 3.**

Извршилац и Наручилац су сагласани да се плаћање за извршену услугу изврши у року од 45 дана од дана пријема исправног рачуна испостављеног по свакој појединачној акцији.

Наручилац задржава право да динамику уплате средстава усклађује са својом ликвидношћу.

**Члан 4.**

Извршилац и Наручилац су сагласни да не постоји минимални и максимални број по интервенцији (разлог- зависно од ситуације на терену, временских услова, величине, здравственог стања и темперамента ухваћених јединки).

Извршилац се обавезује да зависно од ситуације избора пружаоца услуге изврши преузимање напуштених паса луталица који се већ налазе у азилу.

Извршилац услуга за потребе Наручиоца обавља следеће услуге:

* Хватање напуштених паса ручно, мередов-мрежама,
* Фото евидентирање, превоз ухваћених паса,
* Анти-рабична вакцинација и обележавање (микрочиповање) ухваћених паса,
* Стерилизација, анти-паразитолошка терапија ухваћених паса,
* Израда целокупне потребне документације везане за евидентирање ухваћених паса луталица, -Смештај, исхрана и контрола здравственог стања ухваћених паса по важећем Закону,
* Враћање паса који су прошли стручну тријажу на првобитно место хватања након 30 дана,
* Чување и збрињавање паса луталица после истека рока од 30 дана.
* Имајући у виду да због специфичности услуге не може да се предвиди тачан број ухваћен паса луталица као и да не може да се предвиди тачан број паса који ће се налазити на чувању преко 30 дана, уговорне стране су сагласне да се плаћање врши у складу са јединичним ценама из понуде која је саставни део овог уговора, до износа на који је закључен уговор а који је наведен у члану 1. овог уговора.
* Лечење које не обухвата специјализована услуга контроле бројности напуштених паса (По договору и сагласности наручиоца, а на основу прегледа и дијагнозе ветеринара).
* Извршилац се обавезује да поступа са пажњом доброг домаћина, тј. да обезбеди услове којима се задовољавају животне потребе животиње, као што су довољна количина квалитетне хране и воде, простор за кретање, исхрану и одмор, заклон, микроклиматски и хигијенски услови живота, присуство и контакт са животињама исте врсте и очување физичке, психичке и генетске целовитости животиње, као што је предузимање и спровођење превентивних,дијагностичких, хигијенских, терапеутских и других мера ради очувања здравственог стања животиње и спречавања настанка повреда, болести, стреса, бола, патње, страха и смрти животиње.

**Члан 5.**

Извршилац је одговоран за живот, здравље и добробит паса у прихватилишту и дужан је да води евиденцију о животињама и да ту евиденцију чува три године.

**Члан 6.**

Обавеза Извршиоца је да редовно и у континуитету врши услугу хуманог хватања паса луталица( контролу бројности напуштених паса) и то:

* По позиву који наручилац упути телефоном, електронским путем или писаним захтевом.
* Територија на којој ће се вршити **услуга хватања паса луталица(**контрола бројности напуштених паса) **је на подручју општине Рача.**
* Извршилац је по позиву дужан да реагује у што краћем временском року, а у случају хитности у року од највише 24 часа од телефонског, електронског или писаног захтева наручиоца.
* Достави Извештај о реализацији Уговора у коме ће навести број ухваћених и збринутих паса, по свакој спроведеној акцији, а у складу са описом акције и то први извештај до 15.01.2025 године, а други извештај 15 дана након реализације Уговора
* Ако Извршилац није у стању да послове сакупљања обавља по динамици утврђеној у ставу 1.овог члана, дужан је да о томе благовремено обавести наручиоца.

Уговорене стране су сагласне да се за праћење реализације овог Уговора од стране Наручиоца задужује, комунални инспектор.

**Члан 7.**

Уколико Извршилац закасни са извршењем услуге из члана 6.овог уговора, обавезан је да за сваки дан закашњења плати Наручиоцу износ од 0,2% укупне уговорене ведности, из члана 2. овог уговора, с тим да укупан износ уговорене казне не може прећи 5% уговорене вредности из члана 2. Уговора.

Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене.

Право на наплату уговорне казне не утиче на право Наручиоца да захтева накнаду штете.

**Члан 8.**

Извршилац ће делимично извршити предметну набавку преко подизвођача Предузећа

\_\_\_\_\_\_\_\_\_\_\_\_\_, са седиштем/, ПИБ \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_*.* Извршилац у потпуности одговара наручиоцу за извршење уговорених обавеза, те и за испоручена добра од стране подизвођача, као да их је сам испоручио.

**Члан 9.**

Извршилац се обавезује да приликом потписивања уговора преда регистровану бланко сопствену меницу, захтев за регистрацију менице и менично овлашћење за добро и благовремено извршење посла у уговореном року, у износу од 10% од укупне вредности уговора без ПДВ-а у корист општине Рача која треба да буде са клаузулом „без протеста“, роком доспећа „по виђењу“ и роком важења 10 (десет) дана од дана истека овог уговора

**Члан 10.**

Уговор се закључује на одређено време 12 месеци рачунајући од дана обостраног потписивања, односно до утрошка планираних средстава Наручиоца за предметну набавку пре истека уговореног рока. Уколико вредност уговора не буде реализована у року од 12 месеци, уговор престаје да производи правна дејстава и Извршилац нема право да тражи од Наручиоца испуњење уговора до уговореног износа.

Свака уговорна страна може отказати Уговор са отказним роком од 10 дана од дана достављања писменог обавештења о отказу.

Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

Наручилац може да раскине уговор без отказног рока ако је очигледно да Извршилац неће моћи да испуни уговор ни у накнадном року.

**Члан 11.**

За све што није регулисано овим уговором примењиваће се одредбе закона који регулишу облигационе односе, Закон о ветеринарству, Закон о добробити животиња као и други прописи који регулишу ову материју.

**Члан 12.**

Уговорне стране ће све евентуалне спорове који могу настати по овом уговору решавати споразумно, а у случају да се не могу договорити, утврђује се надлежност Привредног суда у Крагујевцу .

**Члан 13.**

Овај уговор је сачињен у четири (4) истоветних примерака, од којих свака уговорна страна задржава по три (2) примерка.

 **ПРИВРЕДНИ СУБЈЕКАТ НАРУЧИЛАЦ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (потпис и печат понуђача којим Јована Бетулић, Начелник

 пристаје на модел уговора )